Το **σύμβολο P** ( *Polenabzeichen*, δηλ. **Πολωνικό σύμβολο**)  ήταν υποχρεωτικό, διακριτικό, σύμβολο που φορούσαν οι Πολωνοί εργάτες που εργάζονταν σε καταναγκαστικά έργα στο έδαφος της Ναζιστικής Γερμανίας. Το μέτρο της αναγραφής της συγκεκριμένης εθνικότητας, εισήχθη στις 8 Μαρτίου 1940 με διαταγή του Γενικού Κυβερνείου, ως προσπάθεια ταπείνωσης των εργατών, για τον ίδιο λόγο δηλαδή, που χρησιμοποιούνταν όλα τα διακριτικά την περίοδο εκείνη.

Ήταν το πρώτο διακριτικό που έμοιαζε με δημόσιο σήμα που προοριζόταν για την αναγνώριση ατόμων με βάση τη φυλετική ή εθνική τους καταγωγή (ή άλλα κοινωνικά χαρακτηριστικά) που εισήχθη στη ναζιστική Γερμανία, πριν από το πιο γνωστό σήμα «εβραϊκό κίτρινο αστέρι» που εισήχθη ένα χρόνο αργότερα, τον Σεπτέμβριο του 1941.

Το σύμβολο ήταν ένα διαμαντένιο σχήμα με πλευρές πέντε εκατοστών. Το περίγραμμα (πλάτος περίπου μισό εκατοστό) και το γράμμα P (ύψος δυόμισι εκατοστά) ήταν βιολετί, ενώ το εσωτερικό του συμβόλου ήταν κίτρινο. Το σήμα "P" έπρεπε να φοριέται στη δεξιά πλευρά των ενδυμάτων, όσοι δε ανακαλύπτονταν να μην το φοράνε, τιμωρούνταν με πρόστιμο έως και 150 Ράιχσμαρκ ή και με ποινή φυλάκισης έως 6 εβδομάδες.

Η επιλογή του χρώματος και του σχήματος πιθανολογείται ότι έγινε προκειμένου να αποφευχθεί οποιαδήποτε συσχέτιση με τα εθνικά σύμβολα της Πολωνίας.

Τον Ιανουάριο του 1945, το Κεντρικό Γραφείο Ασφαλείας του Ράιχ πρότεινε ένα νέο σχέδιο για το πολωνικό σήμα, ένα κίτρινο στάχυ σε μια κόκκινη και άσπρη ετικέτα, αλλά δεν πρόλαβε να εφαρμοστεί ποτέ.

Παραδείγματα χρήσης
-------------------

* Έγγραφο ταυτότητας Arbeitsbuch Für Ausländer (Βιβλίο εργασίας για αλλοδαπούς). Εκδόθηκε το 1942 για έναν  Πολωνό  εργάτη μαζί με ένα μπάλωμα με το γράμμα "P".Έγγραφο ταυτότητας *Arbeitsbuch Für Ausländer* (Βιβλίο εργασίας για αλλοδαπούς). Εκδόθηκε το 1942 για έναν Πολωνό εργάτη μαζί με ένα μπάλωμα με το γράμμα "P".
* Αντιπολωνική αφίσα που δημοσιεύτηκε από την "Volksbund für das Deutschtum im Ausland" (Ένωση για τη «Γερμανικότητα» στο εξωτερικό)Αντιπολωνική αφίσα που δημοσιεύτηκε από την "Volksbund für das Deutschtum im Ausland" (Ένωση για τη «Γερμανικότητα» στο εξωτερικό)

Δείτε επίσης
------------

* Διακριτικά σήματα στα Ναζιστικά στρατόπεδα συγκέντρωσης

Παραπομπές
----------

1. ↑  Friedlander, Henry· Milton, Sybil (1989). *Archives of the Holocaust: an international collection of selected documents*. Garland. σελ. 725. ISBN 978-0-8240-5483-0.
2. 1 2  Ούλριχ Χέρμπερτ (1997). *Hitler's Foreign Workers: Enforced Foreign Labor in Germany Under the Third Reich*. Cambridge University Press. σελίδες 8, 72, 321. ISBN 978-0-521-47000-1.
3. 1 2 3 4  «The letter "P"». *Porta Polonica*. Ανακτήθηκε στις 30 Ιουνίου 2015.
4. ↑  D'Ancona, Jacob (2003). *The City Of Light*. Νέα Υόρκη: Citadel. σελίδες 23–24. ISBN 0-8065-2463-4. But the wearing of a badge or outward sign — whose effect, intended or otherwise, successful or not, was to shame and to make vulnerable as well as to distinguish the wearer…
5. ↑  *Studia ślas̨kie* (στα Πολωνικά). 1966. σελ. 282.

Περαιτέρω ανάγνωση
------------------

* Μπάρτος, Γιούλιαν (1969). *Ludzie ze znakiem P* (στα Πολωνικά). ZakŁad Narodowy im: Ossolińskich.
* Κοζιέουο-Ποκλέφσκι, Μπόχνταν· Γουκασιέβιτς, Μπόχνταν (1985). *Ze znakiem "P": relacje i wspomnienia z robót przymusowych w Prusach Wschodnich w latach 2 wojny światowej* (στα Πολωνικά). Ośrodek Badań Naukowych im. Wojciecha Kętrzyńskiego.